प्याट्रियट्ससँग वाटरएड
एभरेस्ट प्रिमियर लिगको टोली ललितपुर प्याट्रियट्सले गैरसरकारी संस्था वाटरएडसँग सहकार्य गर्ने भएको छ । ललितपुरे टोलीले संस्थाको ‘पिरियड पावर’ नामक अभियानअन्तर्गत विभिन्न कार्यक्रममा सहयोग गर्नेछ । 
काठमाडौं — एभरेस्ट प्रिमियर लिगको टोली ललितपुर प्याट्रियट्सले गैरसरकारी संस्था वाटरएडसँग सहकार्य गर्ने भएको छ । ललितपुरे टोलीले संस्थाको ‘पिरियड पावर’ नामक अभियानअन्तर्गत विभिन्न कार्यक्रममा सहयोग गर्नेछ । यस अभियानले महिला रजस्वला र यससँग सम्बन्धित अन्धविश्वास र आवश्यक सावधानीको अभावमा निम्तिने खतरा विषयमा जनचेतना फैलाउने छ । सोमबार एक कार्यक्रममाझ दुवै तर्फका प्रतिनिधिले यसबारे चर्चा गरे । प्याट्रियट्सका अध्यक्ष किशोर महर्जनले टोलीले सामाजिक उत्तरदायित्व निर्वाह गर्दै वाटरएडसँग सहकार्य गर्न लागेको बताए । ‘खेलाडीहरू समाजका रोलमोडल हुन् । यस्तो कार्यक्रममा उनीहरूको सहभागिताले जनमानसमा राम्रो सन्देश जान्छ,’ उनले भने । 